27 май 2016 йил №716 Янгиқўрғон қишлоғи

**БУВАЙДА ТУМАНИ АВТОМОБИЛЬ ЙЎЛЛАРИДАН ФОЙДАЛАНИШ ТАРТИБИНИ ТАСДИҚЛАШ ТЎҒРИСИДА**

Ўзбекистон Республикасининг “Автомобиль йўллари тўғрисида”ги қонуннинг 20-моддасига (Ўзбекистон Республикаси қонун ҳужжатлари тўплами, 2007 ййил, 40-сон, 410-модда) ҳамда Ўзбекистон Республикаси Вазирлар Маҳкамасининг 2010 йил 5 августдаги 169-сонли Ўзбекистон Республикасининг умумий фойдаланишдаги автомобил йўллари рўйхати тасдиқлаш тўғрисида”ги қарорига (Ўзбекистон Республикаси қонун ҳужжатлари тўплами, 2010 ййил, 32-сон, 270-модда) асосан ҳамда шаҳар аҳоли пунктлари кўчаларини, шунингдек хўжаликлараро қишлоқ автомобил йўлларини таъмирлаш манзилли рўйхатларини шакллантириш, ҳамда харажатларини маҳаллий бюджет маблағлари ҳисобидан молиялаштириш (тўловларни амалга ошириш) тартиби бўйича Низом (рўйхат рақами 1808, 2008 йил 16 май) (Ўзбекистон Республикаси қонун ҳужжатлари тўплами, 2008 ййил, 20-21-сон, 181-модда) ижросини таъминлаш мақсадида, Ўзбекистон Республикаси “Маҳаллий давлат ҳокимияти тўғрисида”ги Қонуннинг 6,25-моддаларини қўллаб

**ҚАРОР ҚИЛАМАН:**

1. Фарғона вилояти ҳокимининг 2015 йил 19 мартдаги 82-сон “Маҳаллий давлат ҳокимияти органларининг ҳаволаки нормаларини амалга оширишга қаратилган норматив-ҳуқуқий ва бошқа ҳужжатларни ишлаб чиқиш режаларини тасдиқлаш тўғрисида”ги қарори ижро учун қабул қилинсин.

2. Бувайда тумани автомобиль йўлларидан фойдаланиш тартиби 1-иловага мувофиқ, туманнинг умумий автомобиль йўллари ҳисоби 2-иловага мувофиқ тасдиқлансин.

3. Туман Ички ишлар бўлими Йўл ҳаракати хавфсизлиги гуруҳи (М.Мамажонов)га туман ҳудудидаги барча тоифадаги автомобиль йўлларини лойиҳалаш, қуриш ва реконструкция қилиш ишлари амалга оширилишида белгиланган тартибда давлат экспертизасидан ўтказилишини назорат қилиш вазифаси топширилсин.

4. Туман ҳудудидан ўтган автомобиль йўлларида ҳаракат хавфсизлигини таъминлаш мақсадида тезлик белгисининг ўрнатилиши туман ҳокимининг қарори асосида амалга оширилcин.

5. Туман Архитектура бўлими (Б.Мадалиев)га ажратилган минтақаларда муҳандислик коммуникацияларини қуриш ва мавжуд иншоотларни реконструкция қилиш лойиҳалари ишлаб чиқиш ва татбиқ этишда автомобиль йўли тегишли бўлган юридик ва жисмоний шахслар билан келишишни ташкил этиш вазифаси юклатилсин.

6. Мазкур қарор расмий эълон қилинсин ҳамда туман ҳокимлигининг расмий веб-сайтига жойлаштирилсин.

7. Ушбу қарорнинг бажарилишини назорат қилиш туман ҳокимининг биринчи ўринбосари Ғ.Абдуллаев зиммасига юклатилсин.

Туман ҳокими А.РАҲМОНОВ